Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
21 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index ปรับลดลง 0.04 จุด (-0.001%) ปิดภาคเช้าที่ 1,418.59 จุด โดยมีมูลค่าการซื้อขาย 15,277.29 ล้านบาท 
– Most Positive Impact: PTTEP (+0.73 จุด) U (+0.59 จุด) ADVANC (+0.31 จุด)
– Most Negative Impact: SCC (-1.01 จุด) KBANK (-0.75 จุด) BIGC (-0.17 จุด)
จุดสังเกต: กลุ่มธนาคารฯ วันนี้เริ่มโดนแรงขายกันแล้ว เชื่อว่าเป็นปฎิบัติการณ์ Sell on Fact ภายหลังจากที่บรรดาธนาคารฯทยอยประกาศผลประกอบการงวด 3Q58 กันออกมาแล้ว ซึ่งตัวที่โดนขายกันหนักๆในวันนี้คือ KBANK TCAP TISCO เป้นต้น แต่ที่น่าสังเกตุคือตัวที่ออกมาดีกว่าที่ตลาดคาดอย่าง BBL ยังสามารถที่จะปรับขึ้นต่อได้ พฤติกรรมของตลาดที่ตอบสนองต่อผลประกอบการไวแบบนี้ ยิ่งทำให้ต้องระวังการประกาศผลประกอบการของ PTTEP หากออกมาแย่กว่าที่คาดไว้มากๆ ตลาดอาจมีปฎิกิริยาตอบกลับรุนแรง 
 
แนวโน้มตลาดบ่าย  
“SET Index ออกอาการขึ้นยาก มองช่วงบ่ายอย่าหลุด 1,412 จุด” 
– ตลาดยังค่อนข้างเงียบ มูลค่าการซี้อขายช่วงเช้าเพียง 1.5 หมื่นล้านบาท (ต่ำกว่าเฉลี่ยเดือน ต.ค.2558 ที่ 1.8 หมื่นล้านบาท และต่ำกว่าเฉลี่ยปี 2558 ที่ 1.9 หมื่นล้านบาท) ประเมินภาพการเคลื่อนไหวของตลาด มองว่ายังอยู่ภายใต้การขับเคลื่อนของเงินทุนในประเทศเป็นหลัก และโดยกระแสเงินส่วนใหญ่เน้นไปที่การเก็งหุ้นผลประกอบการเด่นรายตัว ซึ่งส่วนใหญ่จะเป็นหุ้นขนาดกลาง-เล็ก ทำให้ยังไม่มีกำลังในการขับเคลื่อนตลาดที่มากพอ ขณะที่กลุ่มใหญ่อย่าง ธนาคารฯ แม้ว่าผลประกอบการโดยรวมจะออกมาใกล้เคียงกับที่นักวิเคราะห์ KS คาด (แต่ดีกว่าที่ตลาดคาดไว้) แต่ก็ยังเกิดแรง Sell on Fact ทำให้ SET Index จะขึ้นก็ขึ้นยาก เพราะขาดแรงซื้อขนาดใหญ่ที่จะเข้ามาขับเคลื่อนตลาดได้  
– ที่เป็นความเสี่ยงก็คือพอหมดจากกลุ่มธนาคารฯแล้ว ตลาดอาจจะต้องเจอกับด่านโหดถัดไปคือการประกาศผลประกอบการของกลุ่มพลังงาน โดยเฉพาะของ PTTEP คาดว่าจะมีการประกาศในช่วงเที่ยงวันพรุ่งนี้ เบื้องต้นคาดว่าจะขาดทุนราว 2.7 พันล้านบาท แต่ PTTEP มีประเด็นการตัดด้อยค่าสินทรัพย์อาจทำให้ขาดทุนมากกว่าคาด กระทบต่อกำไรกลุ่มและตลาด อาจทำให้เกิดความกังวล Valuation ของ SET Index และจะเป็นผลให้ดัชนีปรับลงได้  
– Fund Flow ระลอก 2 ที่คาดหวังยังไม่เข้ามา แต่ตลาดกำลังจะเผชิญกับความเสี่ยงเรื่องกำไรตลาดที่จะหายไปจากกรณี PTTEP (รวมไปถึงกรณีกลุ่มธนาคารฯที่มีกำไรหายไปจากกรณี SSI) ทำให้ระยะสั้น SET Index อาจมีแนวโน้มการเคลื่อนไหวที่แย่ลง โดยในช่วงบ่ายดัชนีไม่ควรที่จะลงต่ำกว่า 1,412 จุด หากหลุดจากระดับนี้ แสดงว่าแรงขายจากความกังวลข้างต้นื่นขึ้นแล้ว ซึ่งจะกดดันให้ SET Index ลงต่อเนื่องถึง 1,400 จุดได้ 
 
ประเด็นจับตา/ติดตาม
 (-) การรายงานผลประกอบการงวด 3Q58 : พรุ่งนี้ต้องระวังผลประกอบการของ PTTEP
 (+) วันที่ 22 ต.ค.2558 การประชุม ECB : คาดว่าจะคงอัตราดอกเบี้ยไว้ในระดับต่ำ 0.05% ต่อไป และอาจมีการพูดถึงโอกาสในการขยายขนาด QE หลังเงินเฟ้อยุโรปอยู่ต่ำใกล้ 0% 
 
Investment Theme
หุ้นแนะนำ: CENTEL AOT และ ERW เก็งกำไรผลประกอบการเด่น GUNKUL SAWAD BA หุ้น Value Plays กลุ่มพลังงานและธนาคารฯ ที่มี PE และ PBV ต่ำ PTT SCB TCAP // หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD MTLS KTC ส่วนกลุ่มค้าปลีก GLOBAL HMPRO ROBINS กลุ่มยานยนต์ SAT // หุ้นที่ได้ประโยชน์จากเงินบาทอ่อนค่า SVI VNG MCS // เก็งหุ้นผลประกอบการ 3Q58 โดดเด่น CPF KCE GUNKUL BLA และ หุ้น 2H2015 Earning Growth MINT CENTEL CPN AOT  